“สภาพัฒน์” เปิดตัวเลข GDP ไตรมาส 1 โต 2.8% เซ่นแรงกดดันส่งออก คาดทั้งปี 62 โต 3.6%
“สภาพัฒน์” เปิดตัวเลข GDP ไตรมาส 1 โต 2.8% เซ่นแรงกดดันส่งออก คาดทั้งปี 62 โต 3.6%
“สภาพัฒน์” เปิดตัวเลข GDP ไตรมาส 1 โต 2.8% เซ่นแรงกดดันส่งออก คาดทั้งปี 62 โต 3.6%
21 พ.ค. 2562

สำนักงานสภาพัฒนาการเศรษฐกิจและสังคมแห่งชาติ (สศช.) หรือ สภาพัฒน์ เปิดเผยว่า เศรษฐกิจไทยในไตรมาสแรกของปี 2562 ขยายตัว 2.8% เทียบกับการขยายตัว 3.6% ในไตรมาสก่อนหน้า ในด้านการใช้จ่ายมีปัจจัยสนับสนุนจากการขยายตัวต่อเนื่องของการบริโภคภาคเอกชน การลงทุนภาคเอกชน และการขยายตัวเร่งขึ้นของการใช้จ่ายของรัฐบาล
ขณะที่การส่งออกสินค้าปรับตัวลดลงตามการชะลอตัวของเศรษฐกิจโลกและแรงกดดันจากมาตรการกีดกันทางการค้า ในด้านการผลิต การผลิตภาคเกษตรและสาขาไฟฟ้า ก๊าซฯ ขยายตัวเร่งขึ้น ส่วนการผลิตสาขาอุตสาหกรรม สาขาการขายส่ง การขายปลีกฯ สาขาที่พักแรมและบริการด้านอาหาร สาขาการขนส่งฯ และ สาขาการก่อสร้างชะลอตัวเมื่อปรับผลของฤดูกาลออกแล้ว
อย่างไรก็ตาม คาด GDP ทั้งปี 62 จะเติบโตที่ 3.6% จากประมาณการอัตราเติบโตทั้งปีนี้คาดการณ์ในระดับ 3.3-3.8% โดยเป็นการปรับกรอบจากครั้งก่อนที่ 3.5-4.5%